John Spencer, 1. jarl Spencer

John Spencer, 1. jarl Spencer, (født 19. desember 1734, død 31. oktober 1783) var en engelsk adelsmann og politiker.

Spencer ble født i 1734 i familiens hjem, Althorp. Han var sønn av John Spencer og barnebarn av Charles Spencer, 3. jarl Sunderland. Den 20. desember 1755 ble Spencer gift med Margaret Poyntz, datter av Stephen Poyntz, i sin mors omkledningsrom i Althorp. De hadde fem barn:

 Lady Georgiana Spencer (1757–1806), gift med William Cavendish, 5. hertug Devonshire 
 George Spencer, 2. jarl Spencer (1758–1834)
 Lady Henrietta Frances Spencer (1761–1821), gift med Frederick Ponsonby, 3. jarl Bessborough
 Lady Charlotte Spencer (1765–1766), døde som spedbarn
 Lady Louisa Spencer (1769–1769), døde som spedbarn

Spencer var parlamentsmedlem (Whig) for Warwick fra 1756 til 1761. Han var også High Steward av St. Albans i 1772 og borgermester av St. Albans i 1779. Den 3. april 1761 ble han gjort til baron Spencer av Althorp og vicomte Spencer av George III, og den 1. november 1765, ble han gjort til vicomte Althorp og jarl Spencer. Spencer døde i 1783 i Bath i en alder av 48. Han ble gravlagt i familiens gravsted i St. Mary's Church i Great Brington i Northamptonshire.

Bibliografi 
 Spencer, Charles (1999). Althorp: The Story of an English House. London: Viking. ISBN 978-0312208332.
 Battiscombe, Georgina (1984). The Spencers of Althorp. London: Constable. ISBN 978-0094657007.

Referanser

Kilder 
 

Spencer 01
Spencer-Churchill-slekten